REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/188-13

17. april 2013. godine

B e o g r a d

ZAPISNIK

15. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE ODRŽANE 16. MAJA 2013. GODINE

Sednica je počela u 9,13 časova.

Sednicom je predsedavao Dejan Radenković, predsednik Odbora.

Sednici su prisustvovali članovi Odbora: Zoran Bojanić, Gorica Gajić, Slobodan Jeremić, Milovan Marković, Mujo Muković, Ljuban Panić, i Željko Sušec.

Sednici Odbora su prisustvovali zamenici odsutnih članova Odbora Rajko Stevanović (zamenik Branislava Jovanovića), Velimir Stanojević (zamenik Srđana Spasojevića)

Sednici nisu prisustvovali članovi Odbora: Radmila Gerov, Milan Kovačević, Milan Lapčević, Vladimir Marinković, Stefana Miladinović, Aleksandar Senić, niti njihovi zamenici.

Sednici je prisustvovao iz Ministarstva saobraćaja Dejan Lasica, pomoćnik ministra.

Na predlog predsednika Odbora, jednoglasno, usvojen je sledeći:

D n e v n i r e d

1. Razmatranje Predloga zakona o železnici u pojedinostima, koji je podnela Vlada;

2. R a z n o.

Prva tačka dnevnog reda - **Razmatranje Predloga zakona o železnici u pojedinostima, koji je podnela Vlada**

Predsednik Odbora je pre otvaranja rasprave u pojedinostima obavestio prisutne da je na Predlog zakona o železnici podneto 57 amandmana i da je Vlada prihvatila 23 amandmana.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o železnici.

I

Odbor je odlučio da predloži Narodnoj skupštini da **prihvati** sledeće amandmane:

- **na član 2.** koji je podneo narodni poslanik Miroljub Stojčić (6 za, 1 uzdržan i 3 nije glasao);

- **na član 3.** koji je podnela narodna poslanica Stefana Miladinović (7 za i 2 nije glasalo);

- **na član 4.** koji je podnela narodna poslanica Stefana Miladinović (8 za i 1 nije glasao);

- **na član 7.** koji je podnela narodna poslanica Ivana Dinić (8 za i 1 nije glasao);

- **na čl. 8. i 47.** koji je podneo narodni poslanik Zoran Kasalović (8 za i 1 nije glasao);

- **na član 9.** koji je podneo narodni poslanik Milan Lapčević (8 za i 1 nije glasao);

- **na član 23.** koji je podneo narodni poslanik Momir Stojanović (8 za i 2 nije glasao);

- **na član 23.** koji je podneo narodni poslanik Milisav Petronijević (8 za i 2 nije glasao);

- **na član 25.** koji je podneo narodni poslanik Neđo Jovanović (9 za i 1 nije glasao);

- **na član 26.** koji je podneo narodni poslanik Zoran Anđelković (9 za i 1 nije glasao);

- **na član 31.** koji je podneo narodni poslanik Dejan Radenković (6 za i 4 nije glasalo);

- **na naziv odeljka petog u Glavi II**, koji je podneo narodni poslanik Zoran Anđelković (8 za i 2 nije glasao);

- **na čl. 46, 100. i 101.** koji je podnela narodna poslanica Stefana Miladinović (6 za i 4 nije glasalo);

- **na član 51.** koji je podneo narodni poslanik Milisav Petronijević (8 za i 2 nije glasalo);

- **na član 56.** koji je podneo narodni poslanik Dejan Radenković (8 za i 2 nije glasalo);

- **na član 64.** koji je podneo narodni poslanik Dejan Radenković (9 za i 1 nije glasao);

- **na član 66.** koji je podnela narodna poslanica Olgica Batić (7 za i 3 nije glasalo);

- **na član 87.** koji je podnela narodna poslanica Gorica Gajić (9 za i 1 nije glasao);

- **na član 87.** koji je podnela narodna poslanica Donka Banović (8 za i 2 nije glasalo);

- **na član 93.** koji je podneo narodni poslanik Saša Dujović (9 za i 1 nije glasao);

- **na član 93.** koji su zajedno podnele narodne poslanice Donka Banović i Gorica Gajić (8 za i 2 nije glasalo);

- **na član 94.** koji je podneo narodni poslanik Petar Škundrić (8 za i 2 nije glasalo);

- **na član 107.** koji je podneo narodni poslanik Dejan Radenković (8 za i 2 nije glasalo).

II

Odbor je odlučioda predloži Narodnoj skupštini da **odbije** sledeće amandmane:

- **na član 3.** sa ispravkom, koji je podneo narodni poslanik Momir Stojanović (1 za, 2 protiv i 6 nije glasalo);

- **na član 3.** koji su zajedno podnele narodne poslanice Donka Banović i Gorica Gajić (1 za, 1 protiv i 7 nije glasalo);

- **na član 7.** koji su zajedno podnele narodne poslanice Donka Banović i Milica Vojić Marković (1 za i 8 nije glasalo);

- **na član 7.** koji je podneo narodni poslanik Momir Stojanović (1 protiv i 8 nije glasalo);

- **na član 7.** koji su zajedno podneli narodni poslanici Bojan Kostreš, Đorđe Stojšić, Olena Papuga, Karolj Čizik i Dragan Andrić (1 protiv i 8 nije glasalo);

- **na član 9.** koji su zajedno podneli narodni poslanici Bojan Kostreš, Đorđe Stojšić, Olena Papuga, Karolj Čizik i Dragan Andrić (1 protiv i 9 nije glasalo);

- **na član 9.** koji su zajedno podneli narodni poslanici Laslo Varga, Balint Pastor, Elvira Kovač i Arpad Fremond (1 protiv i 9 nije glasalo);

- **na član 9.** koji su zajedno podneli narodni poslanici Judita Popović, Kenan Hajdarević, Ivan Andrić, Radmila Gerov i Miljenko Dereta (10 nije glasalo);

- **na član 10.** koji su zajedno podneli narodni poslanici Judita Popović, Kenan Hajdarević, Ivan Andrić, Radmila Gerov i Miljenko Dereta (1 protiv i 9 nije glasalo);

- **na član 10.** sa ispravkom, koji je podneo narodni poslanik Momir Stojanović (1 protiv i 9 nije glasalo);

- **na član 13.** koji su zajedno podneli narodni poslanici Mirna Kosanović i Ivan Bauer (10 nije glasalo);

- **na član 14.** koji su zajedno podneli narodni poslanici Donka Banović, Milica Vojić Marković i Aleksandar Pejčić (1 za i 9 nije glasalo);

- **na član 15.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 15.** koji je podneo narodni poslanik Momir Stojanović (1 protiv i 9 nije glasalo);

- **na član 18.** koji su zajedno podneli narodni poslanici Donka Banović, Milica Vojić Marković i Aleksandar Pejčić (1 za i 9 nije glasalo);

- **na član 20.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 21.** koji je podneo narodni poslanik Momir Stojanović (10 nije glasalo);

- **na član 23.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 24.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 25.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 26.** koji je podneo narodni poslanik Momir Stojanović (10 nije glasalo);

- **na član 33.** sa ispravkom, koji je podneo narodni poslanik Momir Stojanović (10 nije glasalo);

- **na član 46.** koji su zajedno podneli narodni poslanici Laslo Varga, Balint Pastor, Elvira Kovač i Arpad Fremond (10 nije glasalo);

- **na član 46.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 52.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 62.** koji su zajedno podneli narodni poslanici Judita Popović, Kenan Hajdarević, Ivan Andrić, Radmila Gerov i Miljenko Dereta (10 nije glasalo);

- **na član 69.** koji su zajedno podneli narodni poslanici Mirna Kosanović i Ivan Bauer (10 nije glasalo);

- **na član 72.** koji su zajedno podnele narodne poslanice Donka Banović i Gorica Gajić (1 za i 9 nije glasalo);

- **kojim se posle člana 91. dodaje novi član 92,** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 92.** koji je podnela narodna poslanica Gorica Gajić (1 za i 9 nije glasalo);

- **na član 92.** koji su zajedno podnele narodne poslanice Donka Banović i Milica Vojić Marković (1 za i 9 nije glasalo);

- **na član 94.** koji su zajedno podnele narodni poslanici Donka Banović i Milica Vojić Marković (1 za i 9 nije glasalo);

- **na član 104.** koji su zajedno podnele narodni poslanici Donka Banović i Milica Vojić Marković (1 za i 9 nije glasalo);

- **na član 110.** koji su zajedno podneli narodni poslanici Judita Popović, Kenan Hajdarević, Ivan Andrić, Radmila Gerov i Miljenko Dereta (10 nije glasalo).

III

Odbor je u skladu sa članom 157. stav 6. Poslovnika Narodne skupštine podneo amandmane na čl. 7, 10 i 51. Predloga zakona ( 9 za i 1 nije glasao).

**AMANDMAN I**

U članu 7. stav 1. menja se i glasi:

,,Železnička infrastruktura je dobro u opštoj upotrebi u svojini Republike Srbije, koje mogu koristiti železnički prevoznici i železnički prevoznici za sopstvene potrebe, pod jednakim uslovima, u skladu sa ovim zakonom.“

O b r a z l o ž e nj e

Ovim amandmanom precizira se značenje železničke infrastrukture u smislu da to dobro u opštoj upotrebi u svojini Republike Srbije mogu koristiti železnički prevoznici i železnički prevoznici za sopstvene potrebe, pod jednakim uslovima, u skladu sa ovim zakonom.

**AMANDMAN II**

U članu 10. stav 4. menja se i glasi:

,,Uslov koji se odnosi na stručnost ispunjen je ako podnosilac zahteva ima upravu, koja poseduje znanje ili iskustvo neophodno da na bezbedan i pouzdan način obavlja operativnu kontrolu i nadzor nad obavljanjem delatnosti koje su navedene u licenci, kao i osoblje koje je stručno i osposobljeno za organizovanje i regulisanje železničkog saobraćaja i održavanje železničke infrastrukture.“

O b r a z l o ž e nj e

Ovim amandmanom precizira se uslov koji se odnosi na stručnost, kao jedan od uslova koji upravljač infrastrukture treba da ispuni kako bi dobio licencu za upravljanje železničkom infrastrukturom. Naime, podnosilac zahteva pored uprave treba da ima i osoblje koje je stručno i osposobljeno za organizovanje i regulisanje železničkog saobraćaja i održavanje železničke infrastrukture.

**AMANDMAN III**

U članu 51. dodaje se novi stav 2. koji glasi:

,,Koncesijom se stiče pravo na gradnju nove železničke infrastrukture. Pravo na dodelu koncesije ima svako domaće ili strano pravno lice u skladu sa zakonom, kojim se uređuje pitanje koncesije.“

O b r a z l o ž e nj e

Ovaj član je od posebnog značaja za funkcionisanje železnice jer se uvodi mogućnost koncesije kako bi se poboljšalo stanje u kome se nalaze Železnice Srbije

Za izvestioca Odbora na sednici Narodne skupštine određen je Dejan Radenković, predsednik Odbora.

Druga tačka dnevnog reda - **R a z n o**

Povodom ove tačke dnevnog reda nije bilo predloga ni diskusije.

Na sednici je vođen tonski zapis.

Sednica je zaključena u 9,52 časova.

SEKRETAR PREDSEDNIK ODBORA

Biljana Ilić Dejan Radenković